जींद (एजेंसी)। हरियाणा पुलिस ने जींद कोर्ट के समीप हिस्ट्री शीटर सुनील को छह पिस्तौल तथा पांच मैगजीन सहित अवैध हथियारों के साथ गिरफ्तार करने का दावा किया है। पुलिस आरोपी को अदालत में पेश कर रिमांड पर लेगी ताकि पूरे मामलें का खुलासा हो सके। हालाकि काबू किए गए आरोपी (Sunil Tarkhan) से पूछताछ में पता चला है कि आरोपी कुख्यात अपराधी सतबीर उर्फ झब्बल गैंग का सदस्य है और झब्बल के कहने पर ही अवैध हथियार अपने गुर्गों को देने के लिए आया था। उनकी जींद में किसी बड़ी वारदात को अंजाम देने की तैयारी थी लेकिन उससे पहले ही आरोपी पुलिस के हत्थे चढ़ गया। आरोपी के खिलाफ राजस्थान, हिसार, जींद व हरियाणा के अलग अलग थानों में हत्या, हत्या का प्रयास, गिरोह बंदी, लूटपाट व आर्म्स एक्ट के तहत 36 मामलें दर्ज हैं।